Diari Oficial de la Generalitat Valenciana


Sumari del DOGV 3537, del 07-07-1999 (1999/5869)

Informació pública de les bases específiques corresponents a la convocatòria d'una plaça d'auxiliar administratiu d'administració general.
------------------------------------------------------------------------------------------------------------------------------------------

### Dades del document

Número de DOGV
:   3537

Data del DOGV
:   07-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5869


Data del document
:   27-01-1999

Organisme emissor
:   Ajuntament de Bonrepòs i Mirambell

Tipus de document
:   Convocatòria

Descriptors 

:   * administració local
    * concurs administratiu

Informació pública de les bases específiques corresponents a la convocatòria d'una plaça d'auxiliar administratiu d'administració general. [1999/M5869]
  
Aquestes bases regiran la convocatòria per a cobrir en propietat una plaça d'auxiliar administratiu d'administració general, vacant en la plantilla d'aquest Ajuntament, i s'aplicaran, per a allò no regulat en aquestes bases, les bases generals de selecció de personal de les entitats locals, aprovades per la Conselleria d'Administració Pública, i publicades en el Diari Oficial de la Generalitat Valenciana número 1.926 de 17 de desembre de 1992, i en el Butlletí Oficial de la Província de València número 9, de 12 de gener de 1993.
  
Primera. Objecte de la convocatòria
  
És objecte de la convocatòria la provisió en propietat una plaça d'auxiliar administratiu d'administració general, classificada en el grup D de nivell de titulació de l'article 25 de la Llei 30/1984, de 2 d'agost, de naturalesa funcionarial, escala administració general, subescala administrativa, denominació auxiliar. El sistema selectiu serà el de concurs oposició per torn lliure.
  
Segona. Requisits dels aspirants
  
A més dels requisits generals previstos en la base tercera de les generals, s'exigirà la titulació de Graduat Escolar o equivalent.
  
Tercera. Presentació dels requisits i drets d'examen
  
Els interessats presentaran instància dirigida a l'Alcaldia d'aquest Ajuntament en el termini de 20 dies naturals comptadors des de l'endemà de la publicació de l'extracte de la convocatòria en el Boletín Oficial del Estado. En el cas que l'últim dia siga dissabte, diumenge o festiu, s'entendrà que el termini finalitza el dia hàbil següent. Les instàncies es presentaran en les oficines de l'Ajuntament o en la manera prevista en l'article 38 de la Llei de Règim Jurídic de les Administracions Públiques i del Procediment Administratiu Comú. A les instàncies s'adjuntaran fotocòpies adverades dels documents acreditatius dels mèrits al·legats per a tenir-los en compte en la fase de concurs i resguard d'haver ingressat la quantitat de 3.000 pessetes en concepte de drets d'examen en el compte obert a nom de l'Ajuntament en el Banc de València, sucursal de Bonrepòs i Mirambell, compte número 0093 0391 35 2251857345.
  
Quarta. Admissió d'aspirants
  
S'estarà al que disposa la base cinquena de les bases generals.
  
Cinquena. Tribunals qualificadors
  
S'estarà al que disposa la base sisena de les bases generals amb les següents modificacions: a més en formarà part un regidor designat per l'Alcaldia Presidència al qual se li exceptuarà el requisit de la titulació. El representant del professorat oficial haurà de ser expert lingüista, a fi de no necessitar assessor en aquesta matèria.
  
Sisena. Començament i desenvolupament de les proves
  
S'estarà al que disposa la base setena de les bases generals.
  
Setena. Sistema selectiu i qualificació dels exercicis
  
El sistema selectiu serà el de concurs oposició lliure.
  
Fase d'oposició.
  
Les proves seran les següents:
  
La fase d'oposició constarà dels exercicis següents, tots de caràcter obligatori i eliminatori, cosa per la qual qui no supere un exercici no pot passar al següent.
  
Primer exercici. Consistirà a traduir un text escrit del castellà al valencià, així com redactar directament en valencià un document administratiu, tot això en un temps màxim d'una hora. La puntuació serà de 0 a 8 punts i es necessitarà un mínim de 4 punts per a superar l'exercici.
  
Segon exercici. Consistirà a omplir un qüestionari de 80 preguntes, com a màxim, amb tres respostes alternatives de les quals només una serà correcta, sobre el contingut del programa que es fa constar en la base onze, amb un temps màxim d'una hora. Per cada dues preguntes contestades incorrectament es penalitzarà una contestació correcta. La puntuació serà de 0 a 8 punts i es necessitarà un mínim de 4 punts per a superar l'exercici.
  
Tercer exercici. Consistirà en la resolució d'un o més supòsits pràctics, dirigits a apreciar la capacitat dels aspirants per a dur a terme les tasques administratives relacionades amb els continguts del temari que figura en l'annex. La puntuació serà de 0 a 10 punts i es necessitarà un mínim de 5 per a superar l'exercici.
  
Quart exercici. Consistirà a efectuar una pràctica de tractament de textos en ordinador, mitjançant l'ús de l'aplicació Word per a Windows. Es qualificarà el coneixement demostrat de l'ús de les eines del tractament de textos i l'amplitud i exactitud del treball desenvolupat amb l'aplicació Word, així com la velocitat aconseguida. El tribunal fixarà la durada màxima de l'exercici, que serà com a mínim de 15 minuts. La puntuació serà de 0 a 10 punts i es necessitarà un mínim de 5 punts per a superar l'exercici.
  
La qualificació de la fase d'oposició serà la suma de l'obtinguda en cadascun dels exercicis.
  
Fase de concurs.
  
Els mèrits seran els següents:
  
Serveis prestats. Es valorarà a raó de 0,025 punts cada mes complet de serveis a entitats locals en el mateix grup de funcionari o categoria laboral o en els grups o categories immediatament inferiors o superiors, amb un màxim d'1 punt.
  
Titulacions. Per estar en possessió, en la data d'acabament del termini de presentació d'instàncies, d'una titulació superior a la que s'exigeix per a l'accés a aquestes proves, es puntuarà, amb un màxim d'1 punt, el següent:
  
Batxiller: 0,30 punts; diplomat: 0,5 punts; llicenciat: 1 punt.
  
La puntuació d'una titulació superior exclou la puntuació de les titulacions inferiors necessàries per obtenir aquesta.
  
Experiència. Per l'exercici de tasques d'auxiliar administratiu o superiors a aquesta tasca (administratiu, ...) en entitats públiques (locals, autonòmiques, nacionals...) a raó de 0,025 punts per mes, amb un màxim d'1 punt.
  
Cursos. Per cursos organitzats per organismes oficials, escoles d'administració pública o universitats relacionades amb l'administració pública:
  
- De més de 200 hores: 0,50 punts.
  
- De 100 a 200 hores: 0,40 punts.
  
- De 40 a 100 hores: 0,20 punts.
  
- De 10 a 40 hores: 0,10 punts.
  
La puntuació màxima d'aquest apartat serà d'1 punt.
  
Coneixement del valencià. Per posseir el certificat de la Junta Qualificadora de Coneixements de Valencià:
  
- Coneixement oral: 0,10 punts.
  
- Grau elemental: 0,20 punts.
  
- Grau mitjà: 0,50 punts.
  
- Grau superior: 1 punt.
  
Vuitena. Publicació de les qualificacions, llista i proposta d'aprovats pel tribunal, presentació de documents, nomenament i presa de possessió
  
S'estarà al que disposen les bases deu, onze, dotze, tretze, catorze i quinze de les bases generals.
  
Novena
  
En tot el que no estiga previst en les bases específiques s'estarà al que disposen les bases generals de selecció de personal de les entitats locals, aprovades per la Conselleria d'Administració Pública i publicades en el Diari Oficial de la Generalitat Valenciana número 1.926 de 17 de desembre de 1992 i en el Butlletí Oficial de la Província de València número 9 de 12 de gener de 1993.
  
Deu
  
Contra aquestes bases específiques, que posen fi a la via administrativa, podrà interposar-se en el termini de dos mesos, recurs contenciós administratiu davant el Tribunal Superior de Justícia de la Comunitat Valenciana, i s'haurà de comunicar prèviament a Aquest ajuntament la intenció d'interposar-lo.
  
Aquestes bases específiques es troben a disposició dels interessats en les dependències municipals, en horari d'oficina, de 09.00 a 14.00 hores.
  
Onze
  
El programa temari que regirà en aquesta convocatòria serà el programa mínim per al grup D, aprovat per resolució de la Direcció General d'Administració Territorial i Organització de la Conselleria d'Administració Pública de la Generalitat Valenciana, publicada en el Diari Oficial de la Generalitat Valenciana número 2.137 de 4 de novembre de 1993.